སྒྲུང་རིང་ཞིག་ལ་ལེགས་ཚོགས་མང་བོ་འཛོམས་དགོས་པ་ནི་ཀུན་ལ་གསལ་ཆ་ཆེ་ཚོད་ལྟར།བློས་བསླངས་དཀྱིལ་འཁོརལ་མཚོན་ནའང་གོང་སྨོས་ཀྱི་གནད་གཅིག་པུ་ལས་གཞན།འགལ་འབྲེལ་གྱི་གྲུབ་སྲོལ་དང་མངོན་ལྐོག་གི་བསྟར་ཚུལ།གམ་རྒྱང་གི་མཐོང་ལུགས་བཅས་རྒྱུ་རྐྱེན་རྟེན་འབྲེལ་མང་བོ་ཞིག་ཚགས་སུ་བསྒྲིགས་ཀྱང་ལེགས་པར་ཆུད་འདུགའགལ་འབྲེལ་གྱི་ཆ་ནས་སྣང་རའི་དཔོན་དང་རྨ་ཡུལ་དཔོན་གཉིས་བར་གྱི་ནང་གི་འགལ་འབྲེལ་ཞིག་སྒྲུང་གཏམ་གྱི་མགོ་མཇུག་བར་གསུམ་དུ་བསྟིམས་པ་དང་།དེ་གཉིས་གཙོས་པའི་མ་ཇག་བར་གྱི་འགལ་འབྲེལ་དང་།མ་ཇག་དང་གུང་ཁྲན་བར་གྱི་ཕྱིའི་འགལ་འབྲེལ་ཞིག་ཀྱང་སྒྲུང་གཏམ་གྱི་ཐོག་མཐའ་བར་གསུམ་དུ་བརྒྱུས་ཡོད་པ་རེད།མངོན་ལྐོག་གི་ཐད་ནས་སྤྱི་ལོལོ་ནས་སྤྱི་ལོལོའི་བར་གྱི་སྤྱི་ཚོགས་ཆེན་པོའི་འགྱུར་ལྡོག་གལ་ཆེན་དག་དམིགས་སུ་བཟུང་སྟེ་བྲིས་པ་མངོན་པར་གསལ་ཞིང་།ཐོས་པ་དགའ་དང་ཟླ་སྒྲོན་བཟང་མོ་གཉིས་བར་གྱི་ཟུར་གྱི་ཕྲ་མོ་ལྟ་བུའི་འཇིག་རྟེན་བརྩེ་འདང་ཞིག་དམིགས་མེད་ཀྱི་ཚུལ་དུ་ལྐོག་གྱུར་གྱི་ཆར་གནས་པ་ལས་གཞན།མུ་སྟེགས་པ་དངམུ་སྟེགས་པའི་སྔས་མགོབརྡ་སྐྱེལ་འཕྲུལ་ཆསགཉིས་ཀྱང་ཤིན་ཏུ་ལྐོག་གྱུར་གྱི་ཚུལ་དུ་བྱུང་རིམ་ངེས་མེད་དུ་སིམ་པར་བྱས་འདུགགམ་རྒྱང་གི་ངོས་ནས་སྣང་ར་དང་རེབ་གོང་།ཁྲི་ཀཟི་ལིང་།རྒྱ་ནང་།དབུས་གཙང་བཅས་ཡུལ་གྱིས་ཕྱེ་བའི་གམ་རྒྱང་གི་མཐོངས་ཡངས་པོ་ཞིག་བྲིས་པ་བཅས་དེ་དག་ནི་སྒྲུང་རིང་འདིའི་ཁྱད་ཆོས་དང་དགེ་མཚན་ཉག་གཅིག་ཏུ་མཐོང་།ཡིན་ནའང་ལྷ་འདྲེ་གཉི་ག་མཉམ་དུ་གནས་པ་ལྟར།དགེ་མཚན་དེ་དག་གི་ཞར་ལ་སྐྱོན་མཚང་རེ་གཉིས་ཀྱང་དྲུད་ཡོད་པ་ནི།དུས་ཀྱི་ཡུན་རིང་བ་དང་ཡུལ་གྱི་ཁོད་ཆེ་དྲགས་སྟབས།དོན་རྐྱེན་དང་བྱུང་རིམ།ཞིབ་འབྲི་སོགས་ཀྱི་ཆ་ནས་ད་དུང་ཤ་ཁ་མ་གང་བའི་རུས་སྒྲོམ་ལྟ་བུར་སོང་ཡོད་པ་རེད།གཞན་ཡང་བྱེ་བྲག་གི་དགེ་སྐྱོན་རེ་གཉིས་མཆིས་པ་ནི་འདིར་ཡིག་ཚོགས་ལ་འཇིགས་པས་བསྐྱུངས་པ་དང་སྦྲགས།མཇུག་མཐར།རེ་བ་ཉག་གཅིག་ཞུ་རྒྱུ་ནི།ཐེངས་རྗེས་མར་བསྐྱར་པར་གྱི་གོ་སྐབས་བྱུང་ཚེ།རབ་ཡིན་ན་ཡིག་ནོར་བཟོ་བཅོས་ཕུད་རྒྱ་ཡིག་གི་འདྲེན་རྟགས་དང་བཅས་པའང་དོར་ཏེ།ཇི་སྐད་དུ་ན་རེ་ཞེས་པ་སོགས་མཚམས་སྦྱོར་གྱི་ཡི་གེས་འཐུས་པར་བྱས་ཐོགབོད་རང་གི་ཁྱད་པར་ཅན་གྱི་བརྗོད་པའི་ལམ་དུ་ཡོངས་སུ་ཞུགས་ན་སྙམ་མོ།།